b'\n_START_ARTICLE_\nUnibersidad ng Glasgow\n_START_PARAGRAPH_\nAng Unibersidad ng Glasgow (Gaelico Escoces: Oilthigh Ghlaschu, Latin: Universitas Glasguensis; Ingles: University of Glasgow) (dinaglat bilang Glas. sa post-nominals) ay ang ikaapat na pinakamatandang unibersidad sa mundo ng wikang Ingles at isa sa apat na sinaunang mga uniberidad ng\xc2\xa0Scotland. Ito ay itinatag sa 1451. Kasama ang Unibersidad ng Edinburgh, ang Unibersidad ay bahagi ng Scottish Enlightenment sa panahon ng ika-18 siglo. Ito ay kasalukuyang miyembro ng Universitas 21, ang internasyonal na network ng mga unibersidad sa pananaliksik, at ng Russell Group._NEWLINE_Karaniwan sa mga unibersidad ng pre-modernong panahon, orihinal na nagsilbi ang Glasgow sa mga mag-aaral na mula sa mga mayayamang pamilya, gayunpaman ito ay naging isang tagapanguna sa mas mataas na edukasyon noong ika-19 siglo sa pamamagitan din ng pagbibigay ng pangangailangan ng mga mag-aaral mula sa lumalagong mga lungsod o bayan at komersyal na gitnang uri. Nagsilbi ang Unibersidad\xc2\xa0sa lahat ng mga mag-aaral sa pamamagitan ng paghahanda sa mga ito para sa mga propesyon: batas, medisina, serbisyo sibil, pagtuturo, at simbahan. Ito rin ay nagsanay sa mas maliit ngunit lumalaking numero para sa mga karera sa agham at pag-iinhinyero._NEWLINE_Orihinal na matatagpuan sa High Street ng\xc2\xa0lungsod, mula noong 1870 ang pangunahing kampus ng Unibersidad ay matatagpuan sa Gilmorehill sa West End ng lungsod.\xc2\xa0Bukod pa rito, may mga gusali ang unibersidad na matatagpuan sa ibang lugar, tulad ng Paaralan\xc2\xa0sa Pagbebeterinaryo sa Bearsden, at\xc2\xa0Crichton Campus sa Dumfries._NEWLINE_Ang alumni o dating kawani ng Unibersidad ay kinabibilangan ng pilosopong si\xc2\xa0Francis Hutcheson, inhinyerong si\xc2\xa0James Watt, pilosopo at ekonomistang si\xc2\xa0Adam Smith, pisisistang si Lord\xc2\xa0Kelvin, siruhanong si\xc2\xa0Joseph Lister, 1st Baron Lister, pitong Nobel laureates, at dalawang Punong Ministro ng United Kingdom.'